ddrg/super_eurlex huggingface dataset:
20)

Hvis komitéen, efter at have gennemført faciliteringsproceduren i stk. 19, og under hensyntagen til årsagen til og typen, graden og hyppigheden af vanskelighederne med overholdelse, herunder den finansielle og tekniske kapacitet hos den part, hvis overholdelse drages i tvivl, vurderer, at det er nødvendigt at foreslå yderligere foranstaltninger til at løse en parts problemer vedrørende overholdelse, kan den inden for rammerne af sine beføjelser, jf. konventionens artikel 18, stk. 5, litra c), anbefale partskonferencen, at denne overvejer følgende foranstaltninger, som træffes i overensstemmelse med folkeretten for at opnå overholdelse: a) yderligere støtte i henhold til konventionen til den pågældende part, herunder, hvis det er relevant, lettelse af adgangen til finansielle ressourcer, teknisk bistand og kapacitetsopbygning b) rådgivning vedrørende fremtidig overholdelse med henblik på at bistå parterne i at gennemføre konventionen og fremme samarbejdet mellem alle parter c) anmode den pågældende part om løbende at underrette om sine bestræbelser d) udstede en erklæring, hvori komitéen udtrykker bekymring for eventuel fremtidig manglende overholdelse e) udstede en erklæring, hvori komitéen udtrykker bekymring for aktuel manglende overholdelse f) henstille til, at eksekutivsekretæren offentliggør tilfælde af manglende overholdelse g) henstille til, at den pågældende part tager hånd om den manglende overholdelse med henblik på at løse problemet.
(3)

Den vare, som er omfattet af BTO'en som omhandlet i bilaget, er i sine objektive kendetegn og egenskaber identisk med den vare, der er beskrevet i tariferingsudtalelse nr. 2530.90/2 fra WCO's Komité for det Harmoniserede System som et »frit flydende hvidt pulver med indhold af vandfri dinatriumsulfat på over 99,2 vægtprocent, som udelukkende stammer fra mekanisk indsamling af thenardit (vandfri dinatriumsulfat), og som dannes naturligt i den frie luft på overfladen af mirabilit (dinatriumsulfatdecahydrat), der er krystalliseret fra naturligt forekommende saltopløsninger i søer grundet lave vintertemperaturer. Før emballering passerer varen gennem en sigte med en maskevidde på 0,65 mm«. I tariferingsudtalelsen fra WCO's Komité for det Harmoniserede System henhører tariferingen af varen under underpos. 2530 90 i Det Harmoniserede System, som svarer til pos. 2530 90 00 i den kombinerede nomenklatur.
(3)

Den nye type fjerkræudskæring består af det traditionelle bryststykke med vingeben og kan efter få ændringer markedsføres i Unionen som fjerkræbryst. Der er derfor risiko for, at ubegrænset import af disse udskæringer kan underminere de i associeringsaftalen fastsatte betingelser for import af traditionelle fjerkræbrystudskæringer til Unionen, navnlig kvantitative begrænsninger i form af et toldkontingent.
(3)

Lokaliteterne på listen over lokaliteter af fællesskabsbetydning i det biogeografiske steppeområde indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
—

UNDER HENVISNING TIL Rådets forordning (EØF, Euratom, EKSF) nr. 259/68 (1), som ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (2), og særlig vedtægtens artikel 30,
(7)

Det fremgår af de oplysninger, som Sverige har givet Kommissionen, at der i alt er behov for 2 525 ton frø af foderplanter og 18 240 ton sædekorn til forårssåning for at afhjælpe disse forsyningsvanskeligheder for en periode, der udløber den 30. juni 2019.
(9)

Forordning (EU) 2018/1725 erstatter Europa-Parlamentets og Rådets forordning (EF) nr. 45/2001 (4) uden nogen overgangsperiode fra den dato, hvor den træder i kraft. Muligheden for at anvende begrænsninger af visse rettigheder blev fastsat i forordning (EF) nr. 45/2001. For at undgå at bringe de registreredes rettigheder i fare bør denne afgørelse anvendes fra datoen for ikrafttrædelsen af forordning (EU) 2018/1725 —
(1)

I henhold til artikel 41, litra b), i Kommissionens delegerede forordning (EU) 2015/2446 (2) skal produkter, der er fremstillet i Norge, Schweiz eller Tyrkiet, og som indeholder materialer, der ikke er fuldt ud fremstillet dér, anses for at have oprindelse i et præferenceberettiget land, dog på betingelse af, at disse materialer har undergået en tilstrækkelig bearbejdning eller forarbejdning i den betydning, der er fastlagt i nævnte delegerede forordnings artikel 45.
1.

Det nationale Forskningsinstitut for Brygning under tilsyn af det japanske finansministerium a) udpeger individuelt de producenter, der har beføjelse i Japan til at udarbejde de selvcertificeringsformularer, som omhandles i artikel 2.28 i aftalen mellem Den Europæiske Union og Japan om et økonomisk partnerskab b) fører tilsyn med og inspicerer de godkendte producenter og c) underretter Den Europæiske Union: — halvårligt i januar og juli om navne, adresser og officielle registreringsnumre på de godkendte producenter og — straks om navne- eller adresseændringer på godkendte producenter eller tilbagekaldelser af godkendelser.
(3)

Efter at have modtaget Tysklands meddelelse om beskyttelsesforanstaltningen indledte Kommissionen en høring af de berørte parter for at høre deres synspunkter. Kommissionen sendte et brev til fabrikanten den 24. april 2018. I sit svar af 27. april 2018 meddelte fabrikanten Kommissionen, at produkterne frivilligt ikke længere var markedsført i Tyskland, og at fabrikanten officielt havde afsluttet sagen med de tyske myndigheder.
(3)

Det er hensigtsmæssigt at fastlægge den holdning, som på Unionens vegne skal indtages i Udvalget for Handel og Udvikling til opstillingen af en liste over voldgiftsmænd.
RÅDETS AFGØRELSE (EU) 2019/102

af 25. juni 2018

om undertegnelse på Den Europæiske Unions og dens medlemsstaters vegne og midlertidig anvendelse af en protokol til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5,

under henvisning til akten om Republikken Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

Den 14. september 2012 bemyndigede Rådet Kommissionen til at indlede forhandlinger med Staten Israel. Forhandlingerne blev afsluttet med positivt resultat med paraferingen af en protokol den 28. september 2017.

Protokollen bør undertegnes med forbehold af, at den bliver indgået, og anvendes på et midlertidigt grundlag —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Den Europæiske Unions og dens medlemsstaters vegne af protokollen til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Kroatiens tiltrædelse af Den Europæiske Union med forbehold af protokollens indgåelse.

Teksten til protokollen er knyttet som bilag til denne afgørelse.
(7)

Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at undersøgelsen vedrørende importen til Unionen af solcelleglas med oprindelse i Malaysia bør afsluttes. De interesserede parter blev underrettet herom og fik mulighed for at fremsætte bemærkninger. Ti brugere af solcelleglas henvendte sig for at støtte afslutningen. Der blev ikke modtaget andre bemærkninger.
Vallegarcía er navnet på en dal med en særlig geologisk undergrund, Raña del Fresno, der er kendetegnet ved en særlig jordbundsdannelse. De druer, der dyrkes i området, besidder derfor en række enestående egenskaber (høj intensitet, aromatisk kvalitet og lang eftersmag). Desuden er den høje surhedsgrad og den lave pH-værdi i Vallegarcías jorde usædvanlige i forhold til lignende klimaområder. De vinstokke, der anvendes til Vallegarcía, er plantet på jorde, hvis beskaffenhed er enestående sammenlignet med andre vinmarker i Castilla-La Mancha. I et forskningsprojekt ved Universidad de Castilla-La Mancha (UCLM) med titlen »Wine-growing soils in Castile-La Mancha: influence on the composition of the grape« blev de profiler, der blev undersøgt i Vallegarcía, klassificeret som Typic Palexerult i henhold til Soil Taxonomy (Soil Survey Staff, 2006), og kategorien Ultisol som en typisk Raña-jordbund (Vidal et al., 2004). Af de vindyrkningsjordbunde, der blev undersøgt i forskningsprojektet, tilhører kun tre af Vallegarcía-profilerne denne kategori. Ifølge FN's Fødevare- og Landbrugsorganisations klassifikationssystem (2007) blev P1, P2 og P3 — de tre profiler, der blev analyseret i UCLM's rapport — klassificeret som henholdsvis Cutanic Alisol (Ferric, Chromic), Cutanic Alisol (Ferric, Skeletic) og Cutanic Alisol (Ferric, Skeletic).

Herudover afspejles jordbundenes høje surhedsgrad i vinenes pH-værdi og deres afbalancerede smag.

Det lave calciumindhold og det høje silica-, jern- og aluminiumindhold er helt ukarakteristiske for vindyrkningsjordbundene i Castilla-La Mancha. Det er interessant at sammenligne disse niveauer med niveauerne i områdets kalkholdige jordbunde, som normalt anvendes til at dyrke vin. Ifølge data fra Amorós et al. (2012b) afviger calciumindholdet i Vallegarcías jordbund meget fra de niveauer, som findes i kalkholdige jordbundes øverste jordlag (10,4 g·kg-1 versus 230 g·kg-1). Derimod er indholdet af silica (345,9 g·kg-1) og jern (26,5 g·kg-1) væsentligt højere i jordbundene i det afgrænsede område sammenlignet med de kalkholdige vindyrkningsjordbunde i Castilla-La Mancha (henholdsvis 127,5 og 16,65 g·kg-1). Aluminiumindholdet i den kalkholdige jordbunds øverste jordlag ligger på omkring 33,4 g·kg-1, mens det i jordbunden i Vallegarcía ligger på 57,8 g·kg-1. Det lave calciumindhold i jordbunden præger Vallegarcía-vinene og gør dem anderledes end andre vine fra Castilla-La Mancha.

Den store gennemsnitlige mængde grundstoffer, der er klassificeret som sjældne jordarter (cerium, lanthan og neodym), i Vallegarcías jordbund (henholdsvis 83,5, 44,5 og 36,5 mg·kg-1) i forhold til de gennemsnitlige mængder på regionalt plan (henholdsvis 57,7, 23,5 og 21,6 mg·kg-1) og på verdensplan (henholdsvis 55, 35,5 og 30,5 mg·kg-1) er værd at bemærke. Generelt er indholdet af disse grundstoffer højere i sur jord end i kalkholdig jord (Amorós et al., 2012a).
5)

Nylige oplysninger og rapporter fra FN og ILO, som Kommissionen har adgang til, herunder Cambodia UN Country Team Report in the context of Cambodia's third Universal Periodic Review cycle, report on the Role and Achievements of the Office of the United Nations High Commissioner for Human Rights in assisting the Government and people of Cambodia in the promotion and protection of human rights ( 4 ) , rapport fra FN's særlige rapportør om menneskerettighedssituationen i Cambodja af 27. juli 2017 ( 5 ) , slutrapport fra FN's særlige rapportør (UNSR end of mission statement) af 14. marts 2018, rapport fra FN's særlige rapportør om menneskerettighedssituationen i Cambodja af 15. august 2018 ( 6 ) , addendummet hertil af 7. september 2018 ( 7 ) og den omstændighed, at FN's særlige rapportør i sin slutrapport af 8. november 2018 gentager de betænkeligheder, som hun havde givet udtryk for i sin tillægsrapport af 7. september 2018, samt andre offentligt tilgængelige rapporter og oplysninger fra andre relevante kilder, herunder ikkestatslige organisationer, tyder på, at der sker alvorlige og systematiske overtrædelser af principperne i de konventioner, der er opført i bilag VIII til forordning (EU) nr. 978/2012, navnlig følgende: — den internationale konvention om borgerlige og politiske rettigheder — konventionen om foreningsfrihed og beskyttelse af retten til at organisere sig, nr. 87 — konventionen om retten til at organisere sig og føre kollektive forhandlinger, nr. 98 — den internationale konvention om økonomiske, sociale og kulturelle rettigheder.
(43)

EBB hævdede, at niveauet for minimumsimportprisen inden for det årlige niveau burde fastsættes på et passende niveau, eftersom en minimumsimportpris inden for 10 % (eller endda 5 %) af markedsandelen er styrende for prisfastsættelsen på markedet for råmaterialer. Kommissionen bemærkede, at EBB ikke underbyggede denne påstand, men anførte generelt, at dette ville være tilfældet for et hvilket som helst marked for råmaterialer. Desuden hævdede EBB, at CARBIO udtrykkeligt anerkendte, at minimumsimportprisen aldrig ville være på et ikkeskadevoldende niveau ved at anføre, at tolden er så høj, at det er urealistisk at antage, at de argentinske eksportører ville være i stand til at eksportere varer, der var omfattet af tolden, i al den tid tilsagnene er gældende.
(6)

Det er hensigtsmæssigt at fastlægge den holdning, som på Unionens vegne skal indtages i administrationsudvalget for overenskomsten af 1958 som revideret og i det administrative udvalg for parallelaftalen, til vedtagelsen af de nævnte ændringer og de nye FN-regulativer, da regulativerne vil blive bindende for Unionen og vil kunne få afgørende indflydelse på indholdet af EU-lovgivningen inden for typegodkendelse af køretøjer.
(6)

For at sikre, at Kommissionen effektivt kan udføre sin opgave med at sikkerhedsbeskytte personer, aktiver og oplysninger i Kommissionen i henhold til afgørelse (EU, Euratom) 2015/443, navnlig sine sikkerhedsundersøgelser, er det nødvendigt at vedtage interne regler, som giver Kommissionen mulighed for at begrænse registreredes rettigheder i overensstemmelse med artikel 25, stk. 1, litra c), d), og h), i forordning (EU) 2018/1725, samtidig med at standarderne for beskyttelse af personoplysninger i henhold til forordning (EU) 2018/1725 overholdes.
6.

Et år efter denne forretningsordens ikrafttræden kan sekretariatet på grundlag af praktiske erfaringer med dens anvendelse foreslå ændringer af forretningsordenen, som det anser for nyttige eller nødvendige. Hvis et af medlemmerne af styringsudvalget ønsker at foreslå en sådan ændring, skal sekretariatet forinden konsulteres herom.
(10)

Henset til Domstolens betragtninger om samtykket har Kommissionen sammen med Tjenesten for EU's Optræden Udadtil truffet alle rimelige og mulige foranstaltninger i den nuværende situation for at inddrage de pågældende personer tilstrækkeligt med henblik på at sikre deres samtykke til aftalen. Der er blevet afholdt omfattende høringer, og de socioøkonomiske og politiske aktører, der deltog i høringerne, har for størstedelens vedkommende bakket op om, at associeringsaftalens toldpræferencer udvides til at omfatte Vestsahara. De, som har forkastet udvidelsen, har vurderet, at sådan en aftale vil stadfæste Marokkos position over for Vestsaharas territorium. Imidlertid er der intet i denne aftale, der giver grund til at antage, at den vil føre til anerkendelsen af Marokkos suverænitet over Vestsahara. Unionen fortsætter desuden med forøget styrke med at støtte den proces, der skal føre til en fredelig løsning af den tvistbilæggelsesprocedure, der er indledt og fortsat foregår under De Forenede Nationers tilsyn.
(5)

I visse tilfælde er det nødvendigt at forene de registreredes rettigheder i henhold til forordning (EU) 2018/1725 med behovet for effektivitet i forbindelse med administrative undersøgelser, procedurer forud for disciplinær forfølgning, disciplinær forfølgning og suspensionsprocedurer samt at sikre, at andre registreredes grundlæggende rettigheder og frihedsrettigheder overholdes fuldt ud. Med henblik herpå fastsættes det i artikel 25, stk. 1, litra c), g) og h), i forordning (EU) 2018/1725, at Kommissionen har mulighed for at begrænse anvendelsen af artikel 14-17, 19, 20 og 35 samt gennemsigtighedsprincippet i artikel 4, stk. 1, litra a), for så vidt bestemmelserne heri svarer til de rettigheder og forpligtelser, der er fastsat i forordningens artikel 14-17, 19, 20 og 35.
BILAG

1. LOGFØRING OVER BEHANDLING AF OPLYSNINGER

I dette bilag skelnes ikke mellem de logge, der kan lagres på det centrale ind- og udrejsesystems (EES') niveau og på den nationale ensartede grænseflades niveau, da alle logge vil blive konsolideret på det centrale EES-systems niveau.

Hver behandling af oplysninger i EES lagres som logdata. Logdata har et specifikt felt, der gør det muligt at identificere den udførte behandling, herunder formålet med adgangen, jf. artikel 46, stk. 1, litra a), i forordning (EU) 2017/2226. Alle indberettede data logges; i tilfælde af VIS-søgninger finder bestemmelserne i artikel 34 i Europa-Parlamnetets og Rådets forordning (EF) nr. 767/2008 (1) også anvendelse.

Logdata lagres med det kvalificerede elektroniske tidsstempel med angivelse af tidspunkt og dato for modtagelsen af oplysningerne. Dette tidsstempel anvendes senere til at identificere de logdata, der skal slettes efter lagringsperioden for hver logtype, jf. artikel 46, stk. 4 i forordning (EU) 2017/2226.

I forbindelse med alle behandlinger af oplysninger lagres et unikt ID for den myndighed, der registrerer eller henter oplysninger, som logdata. Myndigheden og EES' centrale system specificeres i loggen som enten afsender eller modtager.

De oplysninger, der er overført eller anvendt til søgninger, som omhandlet i artikel 46, stk. 1, litra c) og d), i forordning (EU) 2017/2226, lagres i loggen. I tilfælde af søgning i rapporten om personer, hvis tilladelse til ophold er udløbet, logges de oplysninger, der er omhandlet i artikel 46, stk. 1, litra a), b), d) og e), i forordning (EU) 2017/2226.

Logge, jf. artikel 46 i forordning (EU) 2017/2226, lagres i EES' centrale system. EES' centrale system sletter dagligt logdata i henhold til artikel 46, stk. 4, i forordning (EU) 2017/2226. Alle logge, der omhandler samme tredjelandsstatsborger og svarer til operationen »slet sagsmapper eller registreringer af indrejse/udrejse/afslag« eller »automatisk sletning« slettes et år efter sletningen, medmindre de er bestemt til at blive lagret med henblik på databeskyttelse, jf. artikel 46, stk. 4, i forordning (EU) 2017/2226. Der indføres bestemmelser for at undgå sletning af sidstnævnte logge på en måde, så hver enkelt log markeres samt hver tilknyttet log.

Logge over behandlinger af oplysninger må hverken ændres eller slettes inden ét år efter udløbet af lagringsperioden, jf. artikel 34 i forordning (EU) 2017/2226.

2. ADGANG TIL LOGGE OVER BEHANDLING AF OPLYSNINGER

Adgang til de logge, der føres af eu-LISA, jf. artikel 46 i forordning (EU) 2017/2226, begrænses til de behørigt bemyndigede administratorer af eu-LISA i EES, Den Europæiske Tilsynsførende for Databeskyttelse og de nationale tilsynsmyndigheder. Adgangen til disse logge skal ligeledes være sporbar. Denne bestemmelse finder tilsvarende anvendelse på logge over adgangen til loggene.

(1) Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (EUT L 218 af 13.8.2008, s. 60).
RÅDETS AFGØRELSE

af 18. februar 2019

om forlængelse af mandatperioden for præsidenten for et appelkammer ved Den Europæiske Unions Kontor for Intellektuel Ejendomsret

(2019/C 73/03)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2017/1001 af 14. juni 2017 om EU-varemærker (1), særlig artikel 166, stk. 3, og ud fra følgende betragtning:

Den 20. november 2018 besluttede administrationsrådet for Den Europæiske Unions Kontor for Intellektuel Ejendomsret at foreslå Rådet for Den Europæiske Union, at mandatperioden for Gordon HUMPHREYS som præsident for et appelkammer ved Den Europæiske Unions Kontor for Intellektuel Ejendomsret forlænges med fem år fra og med den 1. september 2019 —

VEDTAGET DENNE AFGØRELSE:

Artikel 1 Mandatperioden for Gordon HUMPHREYS som præsident for et appelkammer ved Den Europæiske Unions Kontor for Intellektuel Ejendomsret forlænges for perioden fra den 1. september 2019 til den 31. august 2024.

Artikel 2 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 18. februar 2019. På Rådets vegne N. BĂDĂLĂU Formand

(1) EUT L 154 af 16.6.2017, s. 1.
(5)

De foranstaltninger, der er fastsat i nærværende afgørelse for udviklingen og den tekniske gennemførelse af EES, bør suppleres af de tekniske specifikationer og grænsefladekontroldokumentet for EES, der vil blive udviklet af Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed.
(2)

Rådet har vedtaget forordning (EF) nr. 2201/2003 (2) (»Bruxelles IIa-forordningen«), der har til formål at beskytte børn mod skadelige virkninger af ulovlig bortførelse eller tilbageholdelse og indføre procedurer, der skal sikre, at disse børn hurtigt vender tilbage til deres sædvanlige opholdssted, og at samværsretten og forældremyndigheden beskyttes.
(1)

Ved brev registreret hos Kommissionen den 15. maj 2018 anmodede Polen om tilladelse til at indføre en særlig foranstaltning, der fraviger artikel 226 i direktiv 2006/112/EF for at anvende en ordning for opdelte betalinger (»den særlige foranstaltning«). Den særlige foranstaltning bør kræve medtagelse af en særlig erklæring om, at moms skal indbetales til en lukket momskonto hos leverandøren på fakturaer, der udstedes ved levering af varer og tjenesteydelser, som kan være udsat for svig og generelt er omfattet af omvendt betalingspligt og solidarisk hæftelse i Polen. Polen anmodede om den særlige foranstaltning for et tidsrum på tre år fra den 1. januar 2019 til den 31. december 2021.